**Ministru kabineta noteikumu projekta**

**„Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (turpmāk – MK noteikumu projekts) ir izstrādāts, pamatojoties uz:   * Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu; * Ministru kabineta 2014.gada 20.maija sēdes protokollēmuma Nr.29 24.§ „Informatīvais ziņojums „Par nepieciešamajām izmaiņām Eiropas Savienības fondu darbības programmas „Izaugsme un nodarbinātība” 7.2.1.specifiskā atbalsta mērķa „Veicināt nodarbinātībā, izglītībā vai apmācībās neiesaistītu jauniešu nodarbinātību Jauniešu garantijas ietvaros” 1.un 2.kārtas īstenošanas nosacījumos un Jauniešu garantijas īstenošanā Latvijā 2014.-2018.gadā”” (turpmāk - MK 2014.gada 20.maija sēdes protokollēmums (prot.Nr.29 24§)) 5.1.apakšpunktu, saskaņā ar kuru lemts atbalstīt Eiropas Savienības (turpmāk – ES) fondu[[1]](#footnote-1) 2014. - 2020.gada plānošanas perioda darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā” īstenošanu” (turpmāk – SAM 8.3.3.) projekta uzsākšanu 2014.gadā; * MK 2014.gada 20.maija sēdes protokollēmuma (prot. Nr.29 24.§) 5.3.apakšpunktā noteikto, saskaņā ar kuru Izglītības un zinātnes ministrijai (turpmāk – IZM) tika dots uzdevums sadarbībā ar Labklājības ministriju, Latvijas Pašvaldību savienību un sadarbības partneriem izstrādāt un līdz 2014.gada 1.jūlijam iesniegt izskatīšanai MK noteikumu projektu par 8.3.3.SAM īstenošanu. * Ministru prezidenta 2014.gada 21.jūlija rezolūciju Nr.12/2014-JUR-151, kura nosaka līdz 2017.gada 1.decembrim atbilstoši kompetencei sagatavot un noteiktā kārtībā iesniegt Ministru kabinetā Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20.panta 13.punktā minētos tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eurostat datiem Latvijā pēdējos gados pieaug jauniešu, kas nemācās, nestrādā un neapgūst arodu, (turpmāk – NEET jaunieši) īpatsvars vecuma grupā no 15 līdz 24 gadiem – no 11,4% 2008.gadā līdz 14,9% 2012.gadā, kamēr Eiropas savienības (turpmāk – ES) 28 valstu vidējais rādītājs 2013.gadā bija zemāks – 13,0%, bet vecuma grupā no 15 līdz 29 gadiem NEET jauniešu īpatsvars 2013.gadā bija 15,6%.  Saskaņā ar Centrālās statistikas pārvaldes Darbaspēka izlases veida apsekojuma rezultātiem 2013.gadā Latvijā 59,5 tūkst. jauniešu vecumā no 15 līdz 29 gadiem nestrādāja, nemācījās un neapguva arodu.  2015.gada janvāra beigās 7 926 jeb 9,2% no Nodarbinātības valsts aģentūrā (turpmāk – NVA) reģistrēto bezdarbnieku kopskaita bija jaunieši bezdarbnieki (15 – 24 gadi). Savukārt 17 904 jeb 20,8% no bezdarbnieku kopskaita bija bezdarbnieki vecumā no 15 līdz 29 gadiem. (avots: [www.nva.gov.lv](http://www.nva.gov.lv) Bezdarba situācija valstī, 2015.gada janvāris, 7 lpp.)  Līdz šim ir īstenoti vienīgi fragmentāri pasākumi NEET jauniešiem, kas nav reģistrēti NVA kā bezdarbnieki, atsevišķu problēmu risināšanai un organizāciju, kas iesaistītas darbā ar jaunatni, sadarbība vairumā pašvaldību nav sistemātiska, tādēļ nepieciešams darbu ar NEET jauniešiem sistematizēt, pašvaldībās veidojot stratēģiskas partnerības un projekta īstenošanā iesaistot biedrības, nodibinājumus (īpaši, jauniešu organizācijas) un citas institūcijas (piemēram, jauniešu centrus, darba devēju organizācijas, probācijas dienestus, policiju, izglītības iestādes, sporta iestādes, uzņēmumus, nozaru asociācijas u.c.). Vienlaikus nepieciešams izstrādāt vienotas vadlīnijas darbam ar NEET jauniešiem, kas aptver plašu NEET resocializācijas pasākumu kopumu, kas vērsts uz NEET jaunieša prasmju attīstību, kā arī apmācīt darbā ar jaunatni iesaistīto organizāciju pārstāvjus, t.sk., pašvaldībās vai to iestādēs ar jaunatnes jautājumiem strādājošos, lai nodrošinātu atbalstu NEET jauniešiem pēc vienotas metodoloģijas un augstā kvalitātē.  MK noteikumu projekts nosaka normatīvo regulējumu SAM 8.3.3. ieviešanai, paredzot atbalstu jauniešiem vecumā no 15 līdz 29 gadiem (ieskaitot), kuri nemācās, nestrādā, neapgūst arodu, un nav reģistrēti NVA (turpmāk – mērķa grupas jaunieši).  MK noteikumu projekts nosaka kārtību, kādā īsteno SAM 8.3.3., prasības projekta iesniedzējam un projekta sadarbības partneriem, sasniedzamo mērķi un rādītājus (finanšu, iznākuma un rezultāta), atbalstāmās darbības, izmaksu attiecināmības, projektu iesniegumu atlases un vienošanās par projekta īstenošanu vienpusēja uzteikuma nosacījumus, kā arī plānoto finansējuma apmēru.  SAM 8.3.3. atbalsta mērķis ir attīstīt atbalsta mērķa grupas jauniešu prasmes un veicināt viņu iesaisti izglītībā, tajā skaitā aroda apguvē pie amata meistara, NVA vai Valsts izglītības attīstības aģentūras (turpmāk – VIAA) īstenotajos pasākumos Jauniešu garantijas ietvaros vai NVA īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā.  Projekta ietvaros tiks piemērota kompleksa pieeja darbā ar mērķa grupas jauniešiem, tajā skatā viņu sasniegšana, motivēšana un konsultēšana, lai attīstītu viņu prasmes, kas veicinātu šo mērķa grupas jauniešu iesaisti mācībās, NVA un VIAA piedāvātajos pasākumos, nodarbinātībā, nevalstisko organizāciju vai jauniešu centru darbībā. Lai mērķa grupas jaunietis saņemtu pēc iespējas vispusīgāku un viņa individuālajām vajadzībām piemērotāku atbalstu, šajā procesā tiks nodrošināta dažādu jomu pārstāvju iesaiste, kā arī mērķa grupas jauniešiem tiks sniegtas dažādu speciālistu konsultācijas, piemēram, psihologs, karjeras konsultants u.c., izņemot ārstniecības personālu. SAM 8.3.3. ietvaros pamatā plānots īstenot neformālās un ikdienējās (informālās)[[2]](#footnote-2) mācīšanās aktivitātes, kas atbilstoši mērķa grupas jaunieša profilēšanas rezultātiem strukturētā un mērķtiecīgā veidā attīsta tā prasmes, veicinot iespējas turpināt vai uzsākt mācības, iekļauties darba tirgū vai nevalstisko organizāciju vai jauniešu centru darbībā.  SAM 8.3.3. ir paredzēts īstenot ierobežotas projektu iesniegumu atlases veidā, par projekta finansējuma saņēmēju nosakot Jaunatnes starptautisko programmu aģentūru (turpmāk – finansējuma saņēmējs). Projekta ieviešanas mehānisms paredz, ka projekta finansējuma saņēmējs īsteno projektu sadarbībā ar pilsētas vai novada pašvaldībām vai šādu pašvaldību apvienībām (turpmāk – sadarbības partneris), lai to nodrošinātu finansējuma saņēmējs nosūta visiem sadarbības partneriem uzaicinājumu piedalīties projekta īstenošanā. Sadarbības partneri uzaicinājumā noteiktajā termiņā nosūta finansējuma saņēmējam lēmumu par dalību projektā un situācijas aprakstu par mērķa grupas jauniešiem un tiem pieejamo atbalstu konkrētajā pašvaldībā. Finansējuma saņēmējs slēdz sadarbības līgumu ar visiem sadarbības partneriem, kas ir izpildījuši minētos nosacījumus.  Sadarbības partneris savukārt projekta īstenošanai veidos stratēģiskas partnerības ar tās teritorijā esošajiem dienestiem (Valsts policija, pašvaldības policija, probācijas dienests), pašvaldības iestādēm (jauniešu centru, sociālo dienestu, pašvaldības kapitālsabiedrībām u.c.), valsts institūcijām (NVA filiālēm), nevalstiskajām organizācijām un nodibinājumiem, kas iesaistīti darbā ar jaunatni, izglītības iestādēm, darba devēju organizācijām un profesionālajām asociācijām, kā arī vietējiem uzņēmējiem projekta (turpmāk – stratēģiskais partneris). Stratēģiskās partnerības mērķis ir sadarboties mērķa grupas jauniešu iesaistē projektā un mērķa grupas jauniešu atbalsta pasākumu īstenošanā projekta ietvaros.  Mērķa grupas jaunieša iesaiste projektā sastāv no trīs posmiem:  1) mērķa grupas jaunieša uzrunāšana;  2) mērķa grupas jaunieša profilēšana un konsultēšana;  3) mērķa grupas jaunieša individuālās pasākumu programmas izstrāde vai mērķa grupas jaunieša karjeras konsultācija virzībai uz VIAA vai NVA Jauniešu garantijas pasākumiem.  Saskaņā ar metodoloģiskajām vadlīnijām darbam ar mērķa grupas jauniešiem sadarbības partneris sadarbībā ar stratēģiskajiem partneriem pēc mērķa grupas jauniešu uzrunāšanas nodrošina mērķa grupas jauniešu profilēšanu un individuālās pasākumu programmas izstrādi. Gadījumos, kad pēc mērķa grupas jaunieša profilēšanas tiek secināts, ka mērķa grupas jaunietis ir gatavs iesaistīties NVA vai VIAA īstenotajos Jauniešu garantijas pasākumos bez individuālās pasākumu programmas īstenošanas, viņu virza uz iesaisti minētajos pasākumos. Sadarbības partnera pienākums ir pārliecināties, ka jaunietis ir iesaistījies NVA vai VIAA īstenotajos Jauniešu garantijas pasākumos.  Pēc mērķa grupas jaunieša iesaistes projektā, kad jaunietim ir izstrādāta individuālā pasākumu programma, tiek uzsākta tās īstenošana. Mērķa grupas jaunieša individuālās programmas īstenošana tiek veikta saskaņā ar metodoloģiskajās vadlīnijās darbam ar mērķa grupas jauniešiem noteikto, katram jaunietim piesaistot mentoru.  Sadarbības partneris projekta īstenošanai piesaista programmas vadītāju, kas pārrauga darbu ar mērķa grupas jauniešiem konkrētajā pašvaldībā un nodrošina mērķa grupas jauniešu iesaisti projektā. Ņemot vērā, ka katram sadarbības partnerim projekta īstenošanai var būt nepieciešami vairāki programmas vadītāji (atkarīgs no pašvaldības sasniedzamā iznākuma rādītāja (projektā iesaistāmo jauniešu skaita) kvotas apmēra), programmas vadītājs var būt jebkura persona ar augstāko izglītību, kas ir izgājusi projekta ietvaros organizētās mācības un kuram ir pieredze darbā ar projekta mērķa grupu. Projektā paredzētā mērķa grupas jauniešu profilēšana nedublē 2002.gada 9.maija Bezdarbnieku un darba meklētāju atbalsta likuma 3.pantā noteikto darbību (bezdarbnieka profilēšana – klasifikācija secīgai iesaistei aktīvajos nodarbinātības pasākumos), jo SAM 8.3.3. ietvaros tiek atbalstīta specifiska mērķa grupa, kā arī profilēšanas rezultātā mērķa grupas jaunietis var tikt virzīts ne tikai uz iesaisti nodarbinātībā, bet arī uz iesaisti izglītībā, Jauniešu garantijas pasākumos, vai iesaisti nevalstisko organizāciju vai jauniešu centru darbībā.  Katram mērķa grupas jaunietim tiek piesaistīts mentors, kas var būt jebkura pilngadīga persona, kura ir izgājusi finansējuma saņēmēja projekta ietvaros organizētās mācības. Mērķa grupas jauniešu mentori varbūt dažādu jomu cilvēki, piemēram, sportisti, uzņēmēji, zemnieki, amatnieki, kultūras pasākumu organizētāji, skolotāji, kā arī vienaudži, jo mērķa grupas jaunietim tieši ar vienaudzi var izveidoties vislabākā sapratne un savstarpēja uzticēšanās. Galvenais ir, lai mērķa grupas jaunietim izveidotos labs kontakts ar mentoru, lai viņš spētu šim cilvēkam uzticēties un menotrs spētu palīdzēt mērķa grupas jaunietim īstenot viņa individuālo pasākumu programmu. Mentors strādās ar mērķa grupas jaunieti sniedzot viņam individuālu atbalstu, savukārt mentora darbu uzraudzīs programmas vadītājs, kuram mentors regulāri atskaitīsies par darbu ar mērķa grupas jaunieti, kā arī programmas vadītājs pārrunās ar mērķa grupas jaunieti varēs pārliecināties par mentora darba atbilstību mērķa grupas jaunieša individuālā pasākumu programmā noteiktajam.  Uzņēmējus projektā plānots iesaistīt kā stratēģiskos partnerus, organizējot mērķa grupas jauniešu vizītes uzņēmumos. Tiešā veidā atbalsts uzņēmējiem projekta ietvaros nav paredzēts, vienlaikus sadarbības līgumos var paredzēt atbalsta kompensāciju uzņēmējiem. Situācijās, kad uzņēmēji projektam tiks piesaistīti citos veidos tiks piemērots Publisko iepirkumu likums.  Finansējuma saņēmējam projekta īstenošanas nodrošināšanai paredzēts slēgt starpresoru vienošanos ar Valsts izglītības attīstības aģentūru un Nodarbinātības valsts aģentūru par informācijas un datu apmaiņu un par aktivitāšu saskaņotu un papildinošu īstenošanu, paredzot kārtību, kādā notiek informācijas apmaiņa par projektu mērķa grupām un projektos sniegtajiem atbalsta pasākumiem jauniešiem.  Lai pārliecinātos par SAM 8.3.3. ieviešanas mehānisma atbilstību Publiskā iepirkuma likuma (turpmāk – PIL) regulējumam, IZM ir konsultējusies ar Iepirkumu uzraudzības biroju (turpmāk – IUB). IUB ir sniedzis viedokli, ka slēdzot starpresoru vienošanos ar valsts iestādēm un dienestiem Valsts pārvaldes iekārtas likumā noteiktajā kārtībā finansējuma saņēmējam un/vai sadarbības partnerim nav jāpiemēro Publisko iepirkumu likuma (turpmāk – PIL) regulējums. Attiecībā uz stratēģisko partneru piesaisti, IUB ieskatā, deleģējuma līguma slēgšana (attiecīgi nepiemērojot publisko iepirkumu regulējumu) ir pieļaujama tikai gadījumos, kad, veicot faktisko apstākļu izvērtējumu, ir konstatējams, ka darījums faktiski atbilst deleģējuma līguma nosacījumiem (un neatbilst PIL 1.panta 14.punkta nosacījumiem).  Lai nodrošinātu vienlīdzīgu projektā pieejamā finansējuma un projektā iesaistāmo mērķa grupas jauniešu sadalījumu visās Latvijas pašvaldībās, finansējuma saņēmējs ir aprēķinājis un 2015.gada 16.janvārī informējis potenciālos sadarbības partnerus par sasniedzamā iznākuma rādītāja (projektā iesaistāmo jauniešu skaita) kvotu, mērķa grupas jauniešu iesaistei projektā un mērķa grupas jauniešu individuālo pasākumu programmu īstenošanai pieejamā finansējuma apmēru.  Pašvaldībai sasniedzamā iznākuma rādītāja kvotas noteikšanā tika ņemti vērā no Pilsonības un migrācijas lietu pārvaldes saņemtie aktuālākie dati par jauniešu skaitu sadalījumā pa pašvaldībām, kas dzimuši periodā no 1986.gada līdz 2003.gadam, kas atbilst mērķa grupai projektā, un Centrālās statistikas pārvaldes veiktā darbaspēka izlases veida apsekojuma dati par mērķa grupas jauniešiem Latvijas reģionos 2013.gadā. Tika noteikti šādi rādītāji:   1. mērķa grupas jauniešu skaits konkrētajā pašvaldībā pēc to īpatsvara reģionā; 2. mērķa grupas jauniešu skaits konkrētajā pašvaldībā pēc to procentuālā sadalījuma no kopējā mērķa grupas jauniešu skaita reģionā.   Katrai pašvaldībai sasniedzamā iznākuma rādītāja kvota ir noteikta kā vidējais rādītājs no iepriekš minēto rādītāju vērtības. Pašvaldībai sasniedzamā iznākuma rādītāja ir sadalīta pa projekta ieviešanas gadiem ar šādu intensitāti: 15 procenti 2015.gadā; 30 procenti 2016.gadā; 35 procenti 2017.gadā un 20 procenti 2018.gadā.  Projektā iesaistāmo mērķa grupas jauniešu skaits (kvotas) sadalījumā pa reģioniem:  Zemgales plānošanas reģions 1005 jaunieši;  Vidzemes plānošanas reģions 747 jaunieši;  Kurzemes plānošanas reģions 834 jaunieši;  Rīga 849 jaunieši;  Pierīga (Rīgas plānošanas reģions bez Rīgas) 764 jaunieši;  Latgales plānošanas reģions 1063 jaunieši;  Kopā: 5262 jaunieši.  Finansējuma kvota pašvaldībai noteikta projektā iesaistāmo jauniešu skaitu attiecīgajā pašvaldībā reizinot ar vienas vienības metodikā noteikto apmēru par jaunieša iesaisti projektā un par mērķa grupas jaunieša dalību individuālajā pasākuma programmā mēnesī paredzot, ka katra projektā iesaistāmā jaunieša individuālā pasākumu programma ilgst vidēji 4 mēnešus.  Paredzēts, ka 2015.gadā noslēgtajos sadarbības līgumos ar pašvaldībām fiksē sākotnēji aprēķināto katrai pašvaldībai pieejamo kvotu. Visām pašvaldībām tiek dota iespēja 2015.gada kvotu apgūt 2016.gadā kopā ar 2016.gada kvotu (lai ievērotu vienotu pieeju pret visiem sadarbības partneriem, šāda pieeja tiek attiecināta uz visām pašvaldībām, gan tām, kuras 2015.gadā iesaistās projekta īstenošanā, gan tām, kuras projektā iesaistīsies 2016.gadā). Atbilstoši 2016.gadā sasniegtajiem rezultātiem, tiks pārskatīts kvotas apmērs turpmākajos projekta īstenošanas gados, pašvaldībām, kuras projekta īstenošanā iesaistās tikai 2017.gadā paredzot tikai tām pieejamo 2017. un 2018.gada kvotas apmēru, bet radušos kvotas ietaupījumu pārdalot tām pašvaldībām, kuras veiksmīgi izpildījušas tām sākotnēji piešķirto kvotas apmēru. Līdz ar to sadarbības līgumā ar attiecīgajām pašvaldībām tiks precizēts kvotas apmērs ne ātrāk kā 2017.gada sākumā. Projektā iesaistāmās mērķa grupas jauniešu skaitu Latvijas novados sadalījumu pa kalendārajiem gadiem skatīt 1.pielikumā.  SAM 8.3.3. projekta ietvaros visas mērķa grupas nodrošinājuma izmaksas tiks ietvertas vienas vienības izmaksu metodikās. Projekta ietvaros tiks piemērotas divas vienas vienības izmaksu standarta likmes: 1) mērķa grupas jaunieša iesaistei projektā; 2) mērķa grupas jaunieša dalība individuālajā pasākuma programmā mēnesī. Vienas vienības izmaksu piemērošana ļaus sniegt katram mērķa grupas jaunietim individuāli nepieciešamo atbalstu, vienlaikus samazinot administratīvo slogu kā finansējuma saņēmējam un tā sadarbības partneriem, tā SAM 8.3.3. administrējošām iestādēm.  Paredzēts, ka finansējuma saņēmējs projekta ietvaros izstrādās metodoloģiskās vadlīnijas darbam ar mērķa grupas jauniešiem. Saskaņā ar metodoloģiskajām vadlīnijām sadarbības partneri veiks mērķa grupas jauniešu iesaisti projektā (t.sk. mērķa grupas jaunieša uzrunāšana, profilēšana, konsultēšana un individuālo pasākumu programmas izstrāde) un nodrošinās individuālo pasākumu programmas īstenošanu sadarbībā ar stratēģiskajiem partneriem.  SAM 8.3.3. ietvaros finansējuma saņēmējs projekta īstenošanas vajadzībām nodrošinās projekta informācijas uzkrāšanu.  Atbilstoši Darbības programmai “Izaugsme un nodarbinātība” finansējuma saņēmējam nav jāuzkrāj dati par projektā dalību pabeigušajiem jauniešiem pēc projekta īstenošanas. Tomēr, lai nodrošinātu veiksmīgu ikgadēju projekta izvērtēšanu, datu par projektā iesaistītajiem jauniešiem uzkrāšana tiks atrunāta sadarbības līgumos, ko noslēgs finansējuma saņēmējs ar sadarbības partneriem. Datus par jauniešu iesaisti izglītības vai nodarbinātības pasākumos, kā arī informāciju par jauniešu iesaisti nevalstisko organizāciju vai centru darbībā finansējuma saņēmējs iegūs no noslēguma finanšu pārskata veidlapas satura, ko aizpildīs sadarbības partneri. Finansējuma saņēmējs nodrošinās šo datu apkopošanu un uzkrāšanu.  SAM 8.3.3. ir netieša pozitīva ietekme uz Horizontālajiem principiem “Vienlīdzīgas iespējas” mērķu sasniegšanu. SAM 8.3.3. projekta ietvaros plānotas specifiskas darbības vienlīdzīgu iespēju nodrošināšanai (dzimumu līdztiesība, invaliditāte, etniskā piederība), t.sk. jauniešu ar invaliditāti iesaistei. Lai nodrošinātu šī principa uzraudzību tiks uzkrāti dati par šādu horizontālo rādītāju sasniegšanu – izstrādāto vai pilnveidoto izglītības programmu, metodisko līdzekļu, vadlīniju, mācību līdzekļu, t.sk. digitālo, kuros ir integrēti vienlīdzīgu iespēju jautājumi (dzimumu līdztiesība, invaliditāte, vecums vai etniskā piederība) skaits; atbalstu saņēmušo sociālās atstumtības un nabadzības riskam pakļauto iedzīvotāju skaits; specifiskus pakalpojumus saņēmušo mērķa grupas jauniešu ar invaliditāti skaits (ergoterapeita, surdotulka, asistenta pakalpojumi, specializētā transporta pakalpojumi).  Ar MK noteikumu projektu tiks noteikts tiesisks ietvars SAM 8.3.3. īstenošanai, lai sasniegtu izvirzītos SAM 8.3.3. mērķus, tai skaitā paredzot pārejas nosacījumus laika periodam līdz projekta iesnieguma apstiprināšanai un vienošanās par projektu īstenošanu noslēgšanai.  Lai nodrošinātu projekta īstenošanu līdz vienošanās par projekta īstenošanu noslēgšanai, ir noteikti pienākumi, kas veicami Jaunatnes starptautisko programmu aģentūrai. Uz Jaunatnes starptautisko programmu aģentūru ir attiecināmas visas tiesības un pienākumi, kas minētas Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 18.pantā.  Paredzēts, ka sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņems viena mēneša laikā no projekta iesnieguma iesniegšanas beigu datuma. Lēmuma pieņemšana par projekta iesniegumu viena mēneša laikā ir iespējama, ņemot vērā, ka SAM 8.3.3. tiks īstenots ierobežotas projekta iesnieguma atlases veidā un tajā piedalīties tikai viens projekta iesnieguma iesniedzējs, kā arī ievērojot 2014.gada 3.decembrī Eiropas Komisijas Nodarbinātības komitejas (EMCO) sēdē par Jauniešu garantijas ieviešanas progresu un Padomes rekomendāciju izpildi profesionālās izglītības un karjeras atbalsta sistēmas jomā sniegto ieteikumu uzsākt NEET motivēšanas darbu pēc iespējas ātrāk.  Eiropas Savienības struktūrfondu 2014.-2020.gada plānošanas periodā paredzēti kompleksi pasākumi jauniešu iesaistei izglītībā un nodarbinātībā vecināšanai:   * Preventīvi pasākumi, lai mazinātu priekšlaicīgu mācību pamešanu paredzēti SAM 8.3.4. „Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk - SAM 8.3.4.) ietvaros. Plānots izstrādāt preventīvo un intervences pasākumu plānu mācību pārtraukšanas risku grupu bērniem un jauniešiem, t.sk. izvērtējot ikdienējo un neformālo mācīšanos kā nozīmīgu instrumentu pašapziņas un mācību motivācijas veidošanai. SAM 8.3.3. ietvaros tiks sniegts atbalsts jauniešiem vecumā no 15 līdz 29 gadiem (ieskaitot), kuras nemācās, nestrādā, neapgūst arodu un nav reģistrētas Nodarbinātības valsts aģentūrā kā bezdarbnieki. SAM 8.3.3. ietvaros tiks identificēti, aktivizēti un motivēti tie jaunieši, kas nav reģistrējušies NVA kā bezdarbnieki vai pieteikušies jauniešu garantijas klienta statusa saņemšanai. SAM 8.3.3. rezultātā tiks attīstītas NVA nereģistrēto jauniešu no 15 līdz 29 gadiem prasmes vai veicināta to iesaiste izglītībā, NVA īstenotajos pasākumos jauniešu garantijas ietvaros vai nevalstisko organizāciju vai jauniešu centru darbībā. Jaunieši, kas SAM 8.3.3. ietvaros tiks aktivizēti reģistrējoties NVA, varēs saņemt atbalstu dalībai nodarbinātības vai apmācību pasākumos SAM 7.2.1. „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – SAM 7.2.1.) ietvaros. * SAM 7.2.1. ietvaros tiks sniegts atbalsts jauniešiem vecumā no 15 līdz 29 gadiem (ieskaitot), kuri nemācās un nav nodarbināti, prioritāri atbalstu sniedzot mērķa grupai vecumā 15–24 gadi (ieskaitot), tai skaitā arī tiem jauniešiem, kas ir reģistrēti NVA. SAM 7.2.1. ietvaros mērķa grupas jauniešiem pasākuma „Sākotnējās profesionālās izglītības programmu īstenošana Jauniešu garantijas ietvaros” ietvaros paredzēts atbalsts sākotnējās profesionālās izglītības programmu otrā un trešā profesionālās kvalifikācijas līmeņa ieguvei viena vai pusotra mācību gada laikā, amata mācībai pie amata meistara, mērķstipendijas, karjeras atbalsta pasākumi. Pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros paredzēti darba meklēšanas atbalsta pasākumi, profesionālās tālākizglītības un profesionālās pilnveides izglītības programmu īstenošana, pirmās darba pieredzes jaunietim ieguve, kas vērsta uz jauniešu integrēšanu darba tirgū, vienlaikus veicinot pastāvīgas darbavietas izveidi un jauniešu pastāvīgu nodarbinātību, darbam nepieciešamo iemaņu attīstība nevalstiskajā sektorā, tai skaitā, atbalsta sniegšana jauniešu darbam sabiedrības labā, kas veicina biedrību un nodibinājumu statūtos noteikto funkciju nodrošināšanu un vērsta uz jauniešu aktivitātes veicināšanu sabiedrības labā bez nolūka gūt peļņu.   Demarkācija ar SAM 9.2.1. tiek nodrošināta, jo SAM 8.3.3. ietvaros paredzētajai supervīzijai ir citi mērķi un cita mērķa grupa. SAM 8.3.3. ietvaros supervīzija tiks nodrošināta programmas vadītājam un mērķa grupas jaunieša mentoram. SAM 8.3.3. ietvaros programmas vadītājs var būt jebkura persona ar augstāko izglītību, kura projekta ietvaros ir apguvusi finansējuma saņēmēja organizēto mācību programmu un kura pārrauga darbu ar mērķa grupas jauniešiem konkrētajā pašvaldībā un veic mērķa grupas jauniešu iesaisti projektā, savukārt mērķa grupas jaunieša mentors var būt pilngadīga persona, kura projekta ietvaros ir apguvusi finansējuma saņēmēja organizēto mācību programmu un kura sniedz atbalstu mērķa grupas jaunietim individuālās pasākumu programmas īstenošanā. SAM 9.2.1. ietvaros supervīzija tiek nodrošināta tikai sociālo dienestu darbiniekiem, savukārt SAM 8.3.3. ietvaros supervīzija tiks sniegta tikai par darbu ar konkrēto atbalsta mērķa grupu SAM 8.3.3. projekta ietvaros. |
| 3. | Projekta izstrādē iesaistītās institūcijas | MK noteikumu projekta izstādē tika iesaistīta Labklājības ministrija, Finanšu ministrija, Jaunatnes starptautisko programmu aģentūra, Pārresoru koordinācijas centrs, kā arī sociālie un sadarbības partneri, proti, Latvijas Pašvaldību savienība, Latvijas Lielo pilsētu asociācija, Latvijas Darba devēju konfederācija, Latvijas Tirdzniecības un rūpniecības kameras, plānošanas reģioni u.c. |
| 4. | Cita informācija | 2014.gada 23.decembrī Eiropas Savienības struktūrfondu un Kohēzijas fonda 2014.-2020.gada plānošanas perioda uzraudzības komitejā rakstiskās procedūras ietvaros tika apstiprināti 8.3.3.SAM projektu iesniegumu vērtēšanas kritēriji.  Lai nodrošinātu atbalsta efektīvāku ieviešanu, tika izstrādāta un 2014.gada 13.novembrī nosūtīta apstiprināšanai Eiropas Komisijai Vienas vienības izmaksu standarta likmju aprēķina un piemērošanas metodika Eiropas Sociālā fonda darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā” ietvaros (turpmāk – vienas vienības izmaksu metodika). 2015.gada 5.janvārī tika saņemti Eiropas Komisijas komentāri par IZM izstrādāto vienas vienības izmaksu metodiku.  MK 2014.gada 20.maija sēdes protokollēmuma (prot.Nr.29 24§) 5.2.apakšpunkts, kurā noteikts, ka informatīvajā ziņojumā "Par jauniešu garantijas īstenošanu Latvijā 2014.-2018.gadā" (atbalstīts Ministru kabineta 2013.gada 17.decembra sēdē, prot. Nr.67 92.§) plānotā 10.pasākuma, kas paredz jauniešu, kas nav iesaistīti ne nodarbinātībā, ne izglītībā, ne mācībās, apzināšanas, motivēšanas un aktivizēšanas pasākumus to atgriešanai izglītības sistēmā vai iesaistīšanai darba tirgū īstenošanas uzsākšanu, Izglītības un zinātnes ministrija nodrošina tikai pēc vienas vienības izmaksu metodikas saskaņošanas ar Eiropas Komisiju, bet ne vēlāk kā ar 2014.gada 1.septembri, ir zaudējis aktualitāti. Ņemto vērā, ka projekts ir uzsākts 2014.gada 1.septembrī ar nosacījumu, ka tas neskar noteikumu projekta 23.1. un 23.2.apakšpunktā noteiktās atbalstāmās darbības – mērķa grupas jauniešu iesaiste projektā un atbalsta sniegšana saskaņā ar mērķa grupas jaunieša individuālo pasākumu programmu, kam piemērojama vienas vienības izmaksu metodika. Šo atbalstāmo darbību īstenošana projektā tiek uzsākta tikai pēc vienas vienības izmaksu metodikas saskaņošanas ar Finanšu ministriju un Eiropas Komisiju. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, Centrālo finanšu un līgumu aģentūru, Jaunatnes starptautisko programmu aģentūru, pašvaldības, stratēģiskos partnerus un SAM 8.3.3. mērķa grupas jauniešus. |
| 2. | Tiesiskā regulējuma ietekme uz tautsaimniecību un administratīvo slogu | Tiks izstrādātas metodoloģiskas vadlīnijas darbam ar mērķa grupas jauniešiem, kas sistematizēs iesaistīto institūciju darbību atbalsta sniegšanai mērķa grupas jauniešiem. Tiks nodrošināta mērķa grupas jauniešu iesaiste projektā, kā arī sekmēta šo jauniešu reģistrēšanās NVA un Jauniešu garantijas pakalpojumu saņemšanai, atgriešanās izglītības sistēmā, kā arī iesaistīšanās darba tirgū, nevalstisko organizācijuvai jauniešu centra darbībā vai aroda apmācībā pie amata meistara, tādejādi kopumā pozitīvi ietekmējot izglītības un zinātnes politikas jomu un nodarbinātības un sociālās politikas jomu.  MK noteikumu projekta spēkā stāšanās rezultātā palielināsies administratīvās izmaksas tām pašvaldībām, kas būs nolēmušas piedalīsies projekta īstenošanā, tas ir, MK noteikumu projekta 17.punkā prasītās informācijas sagatavošanai un iesniegšanai finansējuma saņēmējam. Finansējuma saņēmējam administratīvās izmaksas radīs MK noteikuma projekta 13.punktā norādītā projekta iesnieguma sagatavošana un iesniegšana Centrālajā finanšu un līgumu aģentūrā.  Pārējās izmaksas, kas rodas MK noteikumu projekta 29., 30., 33., 34., 38.2., 38.5., 38.6. un 40.punktā norādītās informācijas sagatavošanai vai uzkrāšanai tiek apmaksātas no projekta finanšu līdzekļiem un ir nepieciešamas sekmīgai projekta īstenošanai. |
| 3. | Administratīvo izmaksu monetārs novērtējums | Projekta iesnieguma sagatavošanas un iesniegšanas izmaksas = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai sagatavotu un iesniegtu projekta iesniegumu)\*darbinieku skaits, kas nepieciešams projekta iesnieguma sagatavošanai un iesniegšanai:  (6,77\*150)\*2=2031*euro*  Izmaksas par informācijas sagatavošanu un iesniegšanu finansējuma saņēmējam par mērķa grupas jauniešu situāciju pašvaldībā = (pašvaldības darbaspēka atlīdzības vidējā likme\*laiks, kas nepieciešams darbiniekam, lai sagatavotu un iesniegtu situācijas aprakstu par mērķa grupas jauniešiem pašvaldībā)\*darbinieku skaits, kas nepieciešams situācijas apraksta par mērķa grupas jauniešiem pašvaldībā sagatavošanai un iesniegšanai:  (6,77\*20)\*1=135,4 *euro*  Laiks, kas nepieciešams darbiniekam, lai sagatavotu un iesniegtu situācijas aprakstu par mērķa grupas jauniešiem pašvaldībā var variēt atkarībā no pašvaldības lieluma. Aprēķinā ir izmantots vidējais nepieciešamais stundu skaits. Paredzēts, ka projekta īstenošanā piedalīsies vismaz 80 procenti no visām 119 pašvaldībām, tas ir, vismaz 95 pašvaldības.  Izmaksas, kas tiek segtas no projekta finanšu līdzekļiem un ir tiešās attiecināmās projekta īstenošanas izmaksas:  1. Izmaksas, kas rodas pašvaldībai MK noteikumu projekta 29.punktā norādītā pārskata iesniegšanai, nosūtot sešas e-pasta vēstules ar izdevumu kompensācijas pieprasījumu, t.sk. parakstītas ar drošu elektronisku parakstu (darbaspēka atlīdzības vidējā likme \* laiks, kas nepieciešams pašvaldības pārstāvim, lai sagatavotu kompensācijas pieprasījumu) \* (kompensāciju pieprasījumu skaits kalendārajā gadā)  (6,77\*2)\*6=81,24 *euro* (vienai pašvaldībai viena gada laikā)  Izmaksas ir iekļautas vienas vienības izmaksās par mērķa grupas jaunieša iesaisti projektā.  2. Finansējuma saņēmēja izmaksas par MK noteikumu projekta 29.punktā noteiktā pārskata izvērtēšanu = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai izvērtētu iesniegto pārskatu)\*atskaišu skaits gadā vienai pašvaldībai:  (6,77\*8)\*6=324,96  3. Izmaksas, kas rodas pašvaldībai MK noteikumu projekta 33.punkta norādītā pārskata iesniegšanai, nosūtot sešas e-pasta vēstules ar izdevumu kompensācijas pieprasījumu, t.sk. parakstītas ar drošu elektronisku parakstu (darbaspēka atlīdzības vidējā likme \* laiks, kas nepieciešams pašvaldības pārstāvim, lai sagatavotu kompensācijas pieprasījumu) \* (kompensāciju pieprasījumu skaits kalendārajā gadā)  (6,77\*2)\*6=81,24 *euro* (vienai pašvaldībai viena gada laikā)  Izmaksas ir iekļautas vienas vienības izmaksās par mērķa grupas jaunieša dalību individuālajā pasākumu programmā.  4. Finansējuma saņēmēja izmaksas par MK noteikumu projekta 33.punktā noteiktā pārskata izvērtēšanu = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai izvērtētu iesniegto pārskatu)\*atskaišu skaits gadā vienai pašvaldībai:  (6,77\*8)\*6=324,96 *euro*  5. Finansējuma saņēmēja izmaksas par MK noteikumu projekta 38.2.apakšpunktā noteiktās starpresoru vienošanās slēgšanu = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai noslēgtu starpresoru vienošanos)\*darbinieku skaits:  (6,77\*60)\*1=406,2 *euro*  6. Finansējuma saņēmēja izmaksas par MK noteikumu projekta 38.5.apakšpunktā noteikto datu uzkrāšanu = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu noteikto datu uzkrāšanu)\*datu ievadīšanas biežums gadā:  (6,77\*4)\*4=108,32 *euro*  7. Finansējuma saņēmēja izmaksas par MK noteikumu projekta 38.6.apakšpunktā noteikto datu uzkrāšanu = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu noteikto datu uzkrāšanu)\*datu ievadīšanas biežums gadā:  (6,77\*6)\*4=162,48 *euro*  8. Finansējuma saņēmēja izmaksas par MK noteikumu projekta 40.punktā noteikto informācijas sagatavošanu un ievietošanu tīmekļa vietnē = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu informācijas sagatavošanu un ievietošanu tīmekļa vietnē)\*informācijas sagatavošanas un ievietošanas tīmekļa vietnē biežums gadā:  (6,77\*4)\*4=108,32 *euro* |
| 4. | Cita informācija | Lai nodrošinātu atbilstību Eiropas Parlamenta un Padomes regulas (ES) Regulas Nr.1303/2013 **(2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006** (turpmāk – Eiropas Parlamenta un Padomes regula (ES) Regula 1303/2013) 20.pantam, IZM paredz SAM 8.3.3.finansējuma rezervi **475 717** *euro* apmērā līdz 2018.gadam pārlikt 8.prioritārā virziena „Izglītības, prasmes un mūžizglītība” SAM 8.3.4. „Samazināt priekšlaicīgu mācību pārtraukšanu, īstenojot preventīvus un intervences pasākumus”. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 1 224 778 | 2 270  036 | 2 602 993 | 1 552 193 |
| 1.1. valsts pamatbudžets | 0 | 1 224 778 | 2 270  036 | 2 602 993 | 1 552 193 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 440 915 | 2 670 630 | 3 062 345 | 1 826 110 |
| 2.1. valsts pamatbudžets | 0 | 1 440 915 | 2 670 630 | 3 062 345 | 1 826 110 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -216 137 | -400 594 | -459 352 | -273 917 |
| 3.1. valsts pamatbudžets | 0 | -216 137 | -400 594 | -459 352 | -273 917 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 216 137 | 400 594 | 459 352 | 273 917 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | * + - SAM kopējais finansējums (*kopējās attiecināmās izmaksas*) 9 000 000 *euro* apmērā, tai skaitā, Eiropas Sociālā fonda (turpmāk – ESF) finansējums  7 650 000 *euro*, valsts budžeta (turpmāk – VB) finansējums 1 350 000 *euro*. Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām. Projektu plānots ieviest no 2014. gada III ceturkšņa līdz 2018.gada IV ceturksnim. 2015.gadā projekta īstenošanai būs nepieciešams finansējums 16,01 procentu apmērā no kopējā finansējuma, 2016.gadā – 29,67 procentu, 2017.gadā 34,03 procentu, bet 2018.gadā 20,29 procentu apmērā no kopējā finansējuma. 2015.gadam kopējās izmaksas indikatīvi 1 440 915 *euro*, tai skaitā ESF finansējums 1 224 778 *euro* un valsts budžeta līdzfinansējums EUR 216 137. Budžeta ilgtermiņa saistībās 2015. gadam šobrīd finansējums projektam nav paredzēts. Tiks iesniegts pieprasījums finansējuma pārdalei no 74.resora 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Projekta īstenošanai līdz projekta apstiprināšanai nepieciešams finansējums attiecināmo izmaksu segšanai 99 220 *euro* apmērā. Finansējums līdz projekta apstiprināšanai nepieciešams šādu izmaksu segšanai: projekta vadības un īstenošanas personāla atlīdzības izmaksas, netiešās izmaksas 15% apmērā no projekta vadības un īstenošanas personāla izmaksām, metodoloģisko vadlīniju izstrādes izmaksas, semināru par projekta ieviešanas jautājumiem organizēšanas un īstenošanas izmaksas, programmu vadītāju, mērķa grupas jauniešu mentoru un projekta īstenošanas un vadības personāla mācību darbam ar mērķa grupas personām nodrošināšanas izmaksas, ieskaitot mācību programmas izstrādi, informācijas un publicitātes pasākumu īstenošanas izmaksas. * **2016. gadam** kopējās izmaksas indikatīvi 2 670 630 *euro*, tai skaitā ESF finansējums 2 270  036 euro un valsts budžeta līdzfinansējums 400 594 *euro*. Budžeta ilgtermiņa saistībās 2016. gadam šobrīd finansējums projektam nav paredzēts. 8.3.3.SAM projekta īstenošanai nepieciešamais finansējums tiks iestrādāts budžeta ilgtermiņa saistībās 2016.gada valsts budžeta sagatavošanas laikā. * **2017. gadam** kopējās izmaksas indikatīvi 3 062 345 *euro*, tai skaitā ESF finansējums 2 602 993 *euro* un valsts budžeta līdzfinansējums 459 352 *euro*. Budžeta ilgtermiņa saistībās 2017. gadam šobrīd finansējums projektam nav paredzēts. 8.3.3.SAM projekta īstenošanai nepieciešamais finansējums tiks iestrādāts budžeta ilgtermiņa saistībās 2017.gada valsts budžeta sagatavošanas laikā. * **2018.gadam** kopējās izmaksas 1 826 110 *euro*, tai skaitā ESF finansējums 1 552 193 *euro* un valsts budžeta līdzfinansējums 273 917 *euro*. Finansējums 2018.gadam tiks iestrādāts budžeta ilgtermiņa saistībās 2018.gada valsts budžeta sagatavošanas laikā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc SAM 8.3.3. projekta apstiprināšanas.  SAM 8.3.3. valsts budžeta finansējums tiks piesaistīts atbilstoši normatīvajā aktā[[3]](#footnote-3) noteiktajai kārtībai no 74.resora ,,*Gadskārtējā valsts budžeta izpildes procesā pārdalāmais finansējums*” 80.00.00 programmas ,,*Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai*”. | | | | |

Anotācijas IV sadaļa – projekts šo jomu neskar.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | | Eiropas Parlamenta un Padomes regula (ES) Regula 1303/2013.  Eiropas Parlamenta un Padomes 2013.gada 17.decembra regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 | | | | |
| 2. | Citas starptautiskās saistības | | | MK noteikumu projekts šo jomu neskar. | | | | |
| 3. | Cita informācija | | | Nav | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes regula (ES) Regula 1303/2013. | | | | | | |
| A | | B | | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1303/2013  XII pielikuma 2.2.apakšpukts | | MK noteikumu projekta 39.punkts | | | | Tiek ieviesta pilnībā.  Atbildīgā institūcija – Jaunatnes starptautisko projektu aģentūra (projekta iesniedzējs). | | Netiek paredzētas stingrākas prasības. |
| Komisijas regula Nr.1303/2013  125.panta 2.punkta d un e apakšpunkti | | MK noteikumu projekta 38.6.apakšpunkts | | | | Tiek ieviesta pilnībā.  Atbildīgā institūcija – Jaunatnes starptautisko projektu aģentūra (projekta iesniedzējs). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | | | | | | |
| Cita informācija | | Nav | | | | | | |
|  | | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | MK noteikumu projekts šo jomu neskar. | | | | | |
| A | | | B | | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | MK noteikumu projekts šo jomu neskar. | | | | | |
| Cita informācija | | | Nav | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Īstenojot projektu, finansējuma saņēmējs nodrošina informācijas un publicitātes pasākumus, atbilstoši Ministru kabineta 2015.gada 17.februāra noteikumiem Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana”. | | | | |
| 2. | Sabiedrības līdzdalība projekta izstrādē | | | | IZM 2014.gadā MK noteikumu projektam rīkoja sabiedriskās apspriedes procedūru, kurā piedalījās plašs ieinteresēto pārstāvju loks (kopā 276 dalībnieki), t.sk. plānošanās reģionu pārstāvji, asociāciju un biedrību pārstāvji, pašvaldību pārstāvji utt., kuras laikā tika dota iespēja sabiedrības pārstāvjiem izteikt komentārus un priekšlikumus par SAM 8.3.3. īstenošanas nosacījumiem.  Papildus minētajam sabiedrības pārstāvji tika informēti par SAM 8.3.3. sasniedzamo mērķi, plānoto finansējuma apmēru un atbilstošo nacionālo līdzfinansējumu, sasniedzamiem rādītājiem Eiropas Savienības struktūrfondu un Kohēzijas fonda pagaidu uzraudzības komitejas ietvaros 2014.gada martā.  Kā arī sabiedrības līdzdalība MK projekta izstrādē tika nodrošināta, ievietojot MK noteikumu projektu tīmekļa vietnē [www.izm.gov.lv](http://www.izm.gov.lv). | | | | |
| 3. | Sabiedrības līdzdalības rezultāti | | | | Partneru un ieinteresēto personu un organizāciju izteiktie iebildumi un priekšlikumi, tika izanalizēti un attiecīgi iestrādāti MK noteikumu projektā. Sabiedrības līdzdalības rezultātā ir izstrādāts šis MK noteikumu projekts, kura atbalstāmās darbības ir maksimāli mērķētas uz sabiedrību un tās interesēm. | | | | |
| 4. | Cita informācija | | | | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgā iestādes funkcijas pilda IZM, Jaunatnes starptautisko programmu aģentūra kā finansējuma saņēmējs. |
| 2. | Projekta izpildes ietekme uz pārvaldes funkcijām un pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpilde tiks nodrošināta IZM esošo funkciju ietvaros. Jaunatnes starptautisko programmu aģentūrā izveidoja atsevišķu daļu projekta īstenošanai. |
| 3. | Cita informācija | Nav. |

Izglītības un zinātnes ministre M.Seile

Vīza: Valsts sekretāra vietniece –

Izglītības departamenta direktore,

valsts sekretāra pienākumu izpildītāja Evija Papule

05.06.2015 10:20

5680

E.Kasperoviča-Kazbare

Izglītības un zinātnes ministrijas

Struktūrfondu un starptautisko finanšu instrumentu departamenta

vecākā referente

67047992, [elina.kasperovia-kazbare@izm.gov.lv](mailto:elina.kasperovia-kazbare@izm.gov.lv)

1. ES fondi – Eiropas Sociālais fonds, Eiropas Reģionālās attīstības fonds un Kohēzijas fonds [↑](#footnote-ref-1)
2. Izglītības attīstības pamatnostādnes 2014.-2020.gadam, <http://likumi.lv/doc.php?id=266406> [↑](#footnote-ref-2)
3. Ministru Kabineta 2010.gada 18.maija noteikumi Nr.464 „Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. [↑](#footnote-ref-3)